open-index/open-wikipedia-markdown huggingface dataset:
சாம்சேர் கான்

**சாம்சேர் கான்** (*Shamsher Khan*)  என்பவர் ஓர் இந்திய முன்னாள் நீச்சல் வீர்ர் ஆவார். இவர் 1933 ஆம் ஆண்டு ஆந்திரப் பிரதேச மாநிலத்தின் குண்டுர் மாவட்டம் காயிதே பள்ளியில் பிறந்த இவர் 2017 ஆம் ஆண்டு அக்டோபர் மாதம் 15 ஆம் தேதியன்று இறந்தார். 1956 ஆம் ஆண்டு ஆத்திரேலியாவின் மெல்போர்ன் நகரில் நடைபெற்ற கோடைக்கால ஒலிம்பிக் விளையாட்டு போட்டிகளில் இந்தியாவின் சார்பாக கான்  பங்குபெற்றார். 1954 ஆம் ஆண்டு நடைபெற்ற தேசிய விளையாட்டுப் போட்டிகளில் 200 மீட்டர் பட்டாம்பூச்சி வகை நீச்சல் போட்டியில் கான் தேசிய சாதனையை நிகழ்த்தினார். 1955 ஆம் ஆண்டு பெங்களுரில் நடைபெற்ற போட்டியில் தேசிய சாதனையாக இருந்த நேர சாதனையை கான் முறியடித்தார்.

சாம்சேர் கான் இந்திய இராணுவத்தில் பணிபுரிந்துள்ளார். 1962 ஆம் ஆண்டு நடைபெற்ற இந்திய-சீனப் போரிலும் 1971 இல் நடைபெற்ற இந்தியா- பாக்கித்தான் போரிலும் இவர் பங்கேற்றுள்ளார். 1973 ஆம் ஆண்டு இவர் ஒரு சுபேதார் என்ற இராணுவ வீர்ராக பணியிலிருந்து ஓய்வு பெற்றுள்ளார்.

## மேற்கோள்கள்
.

பகுப்பு:1933 பிறப்புகள்
பகுப்பு:2017 இறப்புகள்
பகுப்பு:இந்திய நீச்சல் வீரர்கள்
பகுப்பு:ஆந்திரப் பிரதேச மக்கள்
பகுப்பு:குண்டூர் மாவட்ட நபர்கள்
பிமல் சந்திரா

**பிமல் சந்திரா** (*Bimal Chandra*)  என்பவர் ஓர் இந்திய முன்னாள் நீச்சல் வீர்ர் ஆவார்.  1925 ஆம் ஆண்டு பிறந்த இவர் 2003 இல் இறந்தார் . 1948 ஆம் ஆண்டு ஐக்கிய இராச்சியத்தின் இலண்டன் நகரில் நடைபெற்ற கோடைக்கால ஒலிம்பிக் விளையாட்டு போட்டிகளில் இந்தியாவின் சார்பாக பிமல் நீச்சல் போட்டிகளின் இரண்டு பிரிவுகளில்   பங்குபெற்றார் .

## மேற்கோள்கள்
.

பகுப்பு:1925 பிறப்புகள்
பகுப்பு:இந்திய நீச்சல் வீரர்கள்
ம. கோ. மோகன்

**ம. கோ. மோகன்** (M. K. Mohan) ஒரு இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016 ஆம் ஆண்டு நடைபெற்ற தமிழக சட்டமன்றத் தேர்தலில், சென்னை, அண்ணாநகர் சட்டமன்றத் தொகுதியில் திராவிட முன்னேற்றக் கழகத்தின் வேட்பாளராகப் போட்டியிட்டு தமிழகத்தின் 15 ஆவது சட்டமன்றத்திற்குத் தேர்ந்தெடுக்கப்பட்டார். இவரது தந்தையார் பெயர் மன்னர் கோதண்டபாணி ஆவார். இவரது சொத்து மதிப்பானது 170 கோடி ரூபாய் என வேட்பு மனுவில் தெரிவிக்கப்பட்டது. இவர் சென்னை மாநகராட்சியின் முன்னாள் கவுன்சிலரும் ஆவார்.

## மேற்கோள்கள்

பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக அரசியல்வாதிகள்
பியோய் பார்மன்

**பியோய் பார்மன்** (*Bijoy Barman*)  என்பவர் ஓர் இந்திய முன்னாள் நீச்சல் வீரர் ஆவார்.  1928 ஆம் ஆண்டு டிசம்பர் முதல் தேதியன்று இவர் பிறந்தார். 1952 ஆம் ஆண்டு பின்லாந்தில் நடைபெற்ற கோடைக்கால ஒலிம்பிக் விளையாட்டு போட்டிகளில் இந்தியாவின் சார்பாக பார்மன் 100 மீட்டர் முதுகு நீச்சல் மற்றும் நீர்ப் போலோ விளையாட்டு ஆகிய இரண்டு பிரிவுகளில் பங்குபெற்றார்  

## மேற்கோள்கள்
.

பகுப்பு:1928 பிறப்புகள்
பகுப்பு:இந்திய நீச்சல் வீரர்கள்
பட்லப்பள்ளி

**பட்லப்பள்ளி** (BATLAPALLI)  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், பர்கூர் வட்டத்துக்கு உட்பட்ட  ஒரு வருவாய் கிராமம் ஆகும்.
## மக்கள் வகைப்பாடு
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 14 கிலோமீட்டர் தொலைவிலும், மாநிலத் தலைநகரான சென்னையில் இருந்து 252 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  1199  வீடுகள் உள்ளன. கிராமத்தின் மொத்த மக்கள் தொகையானது 5036 ஆகும். இதில் ஆண்கள் எண்ணிக்கை  2625, பெண்களின் எண்ணிக்கை 2411 என உள்ளது. மக்களின் கல்வியறிவு விகிதமானது  62. % என உள்ளது.இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
அவிந்தர் சிங் பிரார்

**அவிந்தர் சிங் பிரார்** (*Avinder Singh Brar*)  என்பவர் ஓர் இந்திய முன்னாள் நீச்சல் வீரர் ஆவார். முசோரியிலுள்ள புனித சியார்ச்சு கல்லூரியிலும் தில்லியிலுள்ள புனித சிடீபன் கல்லூரியிலும் இவர் கல்வி கற்றுள்ளார். நீச்சலில் அதிக ஆர்வத்துடன் பங்கேற்கும் விளையாட்டு வீர்ரான இவர் 100 மீட்டர் மார்பு நீச்சலில் தேசிய சாதனை படைத்திருக்கிறார். புதுதில்லியில் நடைபெற்ற ஆசிய விளையாட்டுப் போட்டிகளில் நீச்சல் போட்டி பிரிவுகளை முன்னின்று சிறப்பாக நடத்திக் கொடுத்தமைக்காக இவருக்கு ஆசிய சோதி என்ற பட்டம் வழங்கப்பட்டது. 1988 ஆம் ஆண்டு அவிந்தர் சிங் பிராருக்கு பத்மசிறீ விருதும் வழங்கப்பட்டது.

அவிந்தர் சிங் பிரார் இந்தியக் காவல் பணியில் ஓர் அதிகாரியாக இருந்தார், இவருடைய மனைவி சுக்தீப் ஓர் ஆட்சிப் பணியாளர் ஆவார். மூன்று வயதில் ஒரு மகனும் ஒரு வயதில் ஒரு மகளும் அப்போது இவருக்கு இருந்தனர். இவர் 1987 ஆம் ஆண்டில் இந்தியாவின் பஞ்சாபில் தீவிரவாதிகள் என்று சந்தேகிக்கப்பட்டவர்கள் சிலரால் கொல்லப்பட்ட்டார். மரணத்தின் போது இவர் பாட்டியாலாவின் மூத்த காவல்துறை கண்காணிப்பாளராக இருந்தார் . 

## மேற்கோள்கள்
.

பகுப்பு:1987 இறப்புகள்
பகுப்பு:இந்திய நீச்சல் வீரர்கள்
பகுப்பு:1955 பிறப்புகள்
பகுப்பு:பஞ்சாப் நபர்கள்
பகுப்பு:பத்மசிறீ விருது பெற்ற குடிமைப் பணி அதிகாரிகள்
நிஜாம் அருங்காட்சியகம்

**நிஜாமின் அருங்காட்சியகம்** (*Nizam's Museum*) என்பது ஐதராபாத்தில் அமைந்துள்ள முன்னாள் அரண்மனை ஆகும். இது ஐதராபாத்தில் *புரானி ஹவேலி* என்ற இடத்தில் அமைந்துள்ளது. இந்த அருங்காட்சியகம் ஐதராபாத் மாநிலத்தின் கடைசி நிஜாம் ஏழாம் *ஆசஃப் ஜஹா ஒஸ்மான் அலி கான்*, தனது வெள்ளி விழா கொண்டாட்டங்களில் பெறப்பட்ட பரிசுப் பொருட்களைக் கொண்டுள்ளது.. 

அருங்காட்சியகத்தில் ஒரு  உள்ளது. கடைசி நிஜாமிற்கு 1936 இல் நடைபெற்ற வெள்ளிவிழா கொண்டாட்டங்களின் போது பிரமுகர்கள் மூலம் வழங்கப்பட்ட நினைவு பரிசுகள் உள்ளது.  ஐதராபாத்தில் உள்ள அனைத்து முக்கிய கட்டிடங்களின் வடிவத்தில் உருது மொழியில் மேற்கோள்கள் எழுதப்பட்டு வெள்ளியால் செய்யப்பட்ட மாதிரிகளை கொண்டு உருவாக்கப்பட்டுள்ளது. 

## வரலாறு
அருங்காட்சியகம் 2000  பிப்ரவரி 18 அன்று நிஜாம் அறக்கட்டளையால் பொது மக்களுக்கு திறக்கப்பட்டது. 

### 2018 இல் திருட்டு
செப்டம்பர் 2018 ல் ஹைதராபாத்தின் இரண்டு இளைஞர்கள் அருங்காட்சியகத்தின் பாதுகாப்பிற்காக வைக்கப்பட்டிருந்த *சி.சி.டி.வி புகைப்படக்கருவிகளை கைப்பற்றி அங்குள்ள வைரங்கள், மற்றும் சில விலையுயர்ந்த பொருட்களை திருடுவதற்காக உள்ளே நுழைந்தனர். இதனால் இந்த அருங்காட்சியகம் செப்டம்பர் மாதம் தேசியப் பத்திரிகையில் ஒரு பகுதியாக மாறியது.  ஆனால் அவர்கள் இருவரும் விரைவில் காவல்துறையினரால் கைது செய்யப்பட்டனர். இச்சம்பவத்திற்குப் பின்னர் அந்த அருங்காட்சியகத்தின் பாதுகாப்பு பலப்படுத்தப்பட்டது.
== தொகுப்புக்கள் ==
இந்த அருங்காட்சியகத்தில் கடைசி நிஜாம் வெள்ளி விழா கொண்டாட்டங்களுக்கான ஒரு தங்க சிம்மாசனம், வைரங்கள், *ஐதராபாத் ஜூபிலி ஹால்*, *மிர் ஓஸ்மான் அலி கானி*ன் வண்ணமயமான கண்ணாடி ஓவியம் ஆகியவை இங்குள்ளது.. மேலும், ஒரு உருது மொழியில் எழுதப்பட்ட மரப்பெட்டியில் [[முத்து]], வைரங்கள் மற்றும் வைரங்கள் அடங்கிய விலையுயர்ந்த நகைகள். வாசனை பொருட்கள் வைக்க ஒரு பெட்டி (*புலவாச்சா* அரசன் அளித்தது)  வைரங்கள் பதிகப்பட்ட வெள்ளி *காஃபி* கோப்பை, வெள்ளியிலான  கடவுள் கிருஷ்ணன் மரத்தடியில் மாடுகளுடன் புல்லாங்குழல் வாசிப்பது போன்ற உருவம் போன்ற பல பொருட்கள் இங்கு இவைக்கப்பட்டுள்ளன
1930 இல் தயாரிக்கப்பட்ட ஒரு *ரோல்ஸ் ராய்ஸ்*, *பேக்கர்டு *மற்றும் *ஜாகுவார் மார்க் வி'' ஆகிய பழமையான மகிழுந்துகள் காட்சிக்கு வைக்கப்பட்டுள்ளது. இந்த அருங்காட்சியகத்தில், ஆறாவது நிஜாம் ஆசாப் ஜா மஹ்பூப் அலி கானின் அலமாரி இடம்பெற்றுள்ளது. இது உலகின் மிகப்பெரிய அலமாரியாகும். 150 ஆண்டு பழமையானதும், கைகளால் இயக்கப்படுவதுமான ஒரு தானியங்கி மேல் தூக்கியும், 200 வருட பழமையான நூதன முரசு ஒன்றும் வைக்கப்பட்டுள்ளது.
## மேற்கோள்கள்

## வெளி இணைப்புகள்
* Times of India feature 
* The Hindu feature on mysterious Nizam's cabinet 
* Times of India

பகுப்பு:ஐதராபாத் இராச்சியம்
பகுப்பு:தெலங்காணா அருங்காட்சியகங்கள்
சிங்கப்பூர், தெற்கு கடற்கரை

**சிங்கப்பூர், தெற்கு கடற்கரை** (*South Beach, Singapore*) என்பது டவுன்டவுன் கோரில் கடற்கரை சாலையில் அமைந்துள்ள ஒரு வணிக மற்றும் குடியிருப்பு வளாகம் ஆகும். இது தங்கும் விடுதிகள், பல அலுவலகங்கள், கடைகள் மற்றும் இல்லங்களைக் கொண்டுள்ளது. இந்த திட்டத்தில் நான்கு பாதுகாப்பு கட்டிடங்கள் மீளமைக்கப்பட்டுள்ளன. கடற்கரை சாலை முகாமின் ஒரு பகுதியான முன்னாள் அதிகாரிகளின் விடுதிக் கட்டிடம் உட்பட. இந்த கட்டிடம் 2016 ஆம் ஆண்டில் நிறைவு செய்யப்பட்டது. 

## வரலாறு
### தள வரலாறு
1930இன் மூன்று இராணுவத் தொகுதிகள் அடங்கிய நான்கு பாதுகாப்புப் கட்டிடங்கள் (பகுதி 1, 9 மற்றும் 14) மற்றும் 1952 இல் கட்டப்பட்ட அதிகாரிகளின் விடுதி ஆகியவை இதில் அடங்கும். 2002 ஆம்  ஆண்டில் பழைய கான்கிரீட் கட்டடங்கள்  வரலாற்று மற்றும் கட்டிடக்கலை முக்கியத்துவம் காரணமாக பாதுகாக்கப்படுகிறது. 1967 ல் கடற்கரைச் சாலையில் முதன்முதலில் தேசிய சேவைக்கு ஆள்சேர்ப்பு முகாம் நடைபெற்றது. முன்னாள் அதிகாரிகளின் விடுதி முதலில் சிங்கப்பூரின் கடற்படை, இராணுவம் மற்றும் விமானப்படை நிறுவனங்களின் தலைமையகமாக வடிவமைக்கப்பட்டது, மேலும் ஒரு நீச்சல் குளமும் இங்கு இருந்தது.  இராணுவத் தொகுதிகள் எழில்படுக் கலைகள் பாணியில் நேர்த்தியான, செயல்பாட்டு அம்சங்களாக அறியப்படுகின்றன. அதே நேரத்தில் விடுதி ஒரு கலப்பினமாகவும், 1950 ஆம் ஆண்டுகளில் நவீன கட்டிடக்கலை என்றும் அழைக்கப்பட்டது.
### தள திட்டங்கள்
2006 ஆம் ஆண்டு செப்டம்பர்27-29 ஆகிய தேதிகளில், ஹாங்காங்கின் ஒரு நிறுவனத்திம் மூலம்  நகர்ப்புற மேம்பாட்டு ஆணையம் (URA) கடற்கரை சாலை தளத்தை உருவாக்க திட்டமிட்டது.
2007 ஆம் ஆண்டு மார்ச் மாதம் "இரண்டு-உறை" அமைப்பு மூலம்விலைப்புள்ளி வெளியிடப்பட்டது. இதில் ஏல விலைகள்  தங்கள் கருத்துருவின் அடிப்படையில் மதிப்பீடு செய்யப்பட்டது. நகரின்  பொது இடங்களின் வசதி மற்றும் உயர்தர கட்டமைப்பு ஆகியவற்றிற்கு வழங்கிய பங்களிப்பிற்கான பரிந்துரைகள் மதிப்பீடு செய்யப்பட்டன.
ஜூலை 2007 இல் விலைப்புள்ளி ஏழு  நிறுவனங்களில் இருந்து கருத்துரு பெறப்பட்டது.  அவர்களில் சிலர் உயர்ந்த விலையை அளித்தாலும் கூட ஐந்து பேர் நிராகரிக்கப்பட்டனர்; இது போண்டிக் லேண்ட் குரூப் மற்றும் மார்கன் ஸ்டான்லி, கேபிடாலாண்ட்  என்ற நிறுவங்களுக்கு இத்திட்டம் வழங்கப்பட்டது.
## கட்டிடக்கலை
இரண்டு புதிய கோபுரங்கள் கொண்ட இத்திட்டத்தில், 45 மாடி உயத்தில், இரண்டு ஆடம்பர விடுதிகள், அலுவலகங்கள் மற்றும் அடுக்கு மாடி குடியிருப்பு.  பழைய கடற்கரைச் சாலை இராணுவ கட்டிடங்களின் அறைகள் உணவு விடுதி தொடர்பான  செயல்பாட்டு அறைகளுடன் உருவாக்கப்பட்டன.  இந்தத் திட்டத்தில் குறைந்தபட்சம் 46,450 சதுர மீட்டர் (500,000 சதுர அடி) புதிய அலுவலக இடம் மற்றும் 700 முதல் 800 விடுதி அறைகள் சேர்க்கப்பட்டுள்ளது.
## குறிப்புகள்

## புற இணைப்புகள்
* [Website: http://www.southbeach-sb.com]
* City Developments Limited
* IOI Group

பகுப்பு:சிங்கப்பூர்
கினபாலு பூங்கா

**கினபாலு பூங்கா** (*Kinabalu Park*) 1964 ஆம் ஆண்டில் நிறுவப்பட்ட மலேசியாவின் முதல் தேசிய பூங்கா ஆகும். டிசம்பர் 2000இல் மலேசியாவின் முதல் உலக மரபுரிமை தளமாக, ''யுனெஸ்கோ''வால்  அறிவிக்கப்படது. இப் பூங்கா "தனித்துவமான உலகளாவிய மதிப்புகள்" மற்றும் உலகின் மிக முக்கியமான உயிரியல் தளங்களில் ஒன்றாகும். இங்கு, 326 பறவைகள் மற்றும் சுமார் 100 பாலூட்டிகள், மற்றும் 110 வகையான ஊர்வன இனங்கள் உள்ளன.

இப் பூங்கா, கிழக்கு மலேசியாவிலுள்ள  கினபாலு சபாவின் போர்னியோ என்ற இடத்தில் உள்ளது, இது கினபாலு மலையைச் சுற்றியுள்ள 754 சதுர கிலோமீட்டர் பரப்பளவை உள்ளடக்கியது, இது 4,095.2 மீட்டர் உயரமுள்ள  போர்னியோ தீவின் மிக உயர்ந்த மலையாகும். இது சபா மற்றும் மலேசியாவில் மிகவும் பிரபலமான சுற்றுலாத் தலங்களில் ஒன்றாகும். 1967 ஆம் ஆண்டில், 987,653 பார்வையாளர்கள் மற்றும் 43,430 மலை ஏறுபவர்கள் இப் பூங்காவை பார்வையிட்டனர்.

## வரலாறு
இப்பகுதி 1964 இல் ஒரு தேசிய பூங்காவாக அறிவிக்கப்பட்டது. பிரித்தானிய காலனித்துவ நிர்வாகி மற்றும் இயற்கை நிபுணரான ஹக் லோ 1851 ஆம் ஆண்டில் தூரன் பகுதிக்குச் சென்றார். மவுண்ட் கினபாலுவினுடைய உச்சத்தை அடைவதற்கு முதலில் பதிவு செய்த  மனிதர் இவர் ஆவார். பின்னர், மலையின் மிக உயரமான சிகரத்திற்கு லோஸ் பீக் எனப் பெயரிடப்பட்டது

## நிலவியல்
கினபாலு  பூங்கா சபாவின் மேற்கு கடற்கரையில் *க்ரோக்கர்* மலைத்தொடரில் அமைந்துள்ளது. இது மேற்கு கரையோரப் பகுதியிலுள்ள ராணா மாவட்டத்தில் அமைந்துள்ளது.  தெற்கில் ஒரு தனி பூங்காவாகக் கருதப்படும் *க்ரோக்கர் ரேஞ்ச்* தேசிய பூங்காவுடன் இந்த பூங்காவையும் ஒன்று என பார்ப்பது தவிர்க்கப்பட வேண்டும்.   

பூங்கா தலைமையகம் கோத்தா கினபாலுவிலிருந்து 88 கிலோமீட்டர் தொலைவில் உள்ளது. சபாவின் மற்ற பகுதிகளிலிருந்தும் பூங்கா தலைமையகத்திற்கு செல்லும் சாலைகள் பாதுகாக்கப்பட்ட சாலையாக உள்ளது. இது கினபாலு பூங்காவின் தெற்கு எல்லையில்  உயரத்தில் அமைந்துள்ளது,
## படத்தொகுப்பு

Kinabalu_park_HQ.JPG| கினபாலு பூங்காவின் தலைமையிடம்
Borneo Mount Kinabalu Moutain Squirrel Rat.jpg| மலை அணில்
Ochraceous Bulbul from Kinabalu National Park.jpg| புல்புல் பறவை Ochraceous Bulbul
Philautus bunitus male from Mt. Kinabalu Park.jpg| ஆண் தவளை
Kinabalu Crested Dragon (Hypsicalotes kinabaluensis) male (6679673009).jpg| ஓணான்
Black and Golden Cicada (Huechys fusca) emerging at night from nymph exoskeleton (14491224658).jpg| கறுப்பு மற்றும் தங்க நிற பூச்சி 
Orb Web Spider (Araneidae) yellow underside (14490683008).jpg|சிலந்தி


## வெளி இணைப்புகள்

* Sabah Parks website
* Tourism Malaysia - Kinabalu Park
* Kinabalu National Park Lonely Planet
* Kinabalu National Park UNESCO

## குறிப்புகள்

   .

பகுப்பு:மலேசியாவில் உள்ள தேசியப் பூங்காக்கள்
பகுப்பு:மலேசியப் பூங்காக்கள்
பகுப்பு:Coordinates on Wikidata
பகுப்பு:IUCN வகை II
முற்கால மரங்கொத்தி

** முற்கால மரங்கொத்திகள்** சிறிய தனித்துவமான மரங்கொத்தி இனத்தை சார்ந்த பறவை இனமாகும். இவை*Jynx* என்னும் பேரினத்தை சார்ந்தவை. *Jynx* என்பது பழங்கால கிரேக்க சொல்லான *iunx* என்பதிலிருந்து வந்தது. கிரேக்கத்தில் *iunx* என்றால் முற்கால மரங்கொத்தி என்பது பொருள். 

மற்ற மரங்கொத்தி இனங்களை போல முற்கால மரங்கொத்திகளுக்கும் பெரிய தலையும் நீண்ட நாக்கும் உடையது . அதன் நீண்ட நாக்கை பயன்படுத்தி அதன் இரையான பூச்சிகளை பிடித்து உண்ணும். இதன் வால் இறக்கைகள் மற்ற மரங்கொத்தி வகைகளை போல கடினமானது இல்லை . இவை மரத்தண்டுகளைவிட  மரத்தின் கிளைகளில் அமர்ந்து இருக்கும்.

இதன் அலகுகள் சிறியவை மற்றும் கூர்மையானவை . இதன் பிரதான இரை எறும்புகள் ஆகும். இவை தானே மரத்தில் துளை இடாமல் , கூடு கட்டுவதற்காக மற்ற மரங்கொத்திகள் கொற்றிய துளைகளை பயன்படுத்தும். இதன் முட்டைகள் வெள்ளை நிறத்தில் இருக்கும். 

முற்கால மரங்கொத்திகள் சாம்பல் மற்றும் பழுப்பு நிறம் கொண்ட அழகிய இறகுகளை உடையது. வளர்ந்த பறவைகள் ஜூலை-செப்டம்பர் பருவத்தில் தன் இறகுகளை உதிர்த்திக்கொள்ளும். சில பறவைகளின் இறகு உதிர்தல் பருவம் பனிக்காலம் வரை நீடிக்கும். The voice is a nasal woodpecker-like call.

இப்பறவைகளால் தன் தலையை கிட்டத்தட்ட 180 டிகிரிகள் திருப்ப இயலும். இதன் ஆங்கில பெயர் தன் தலையை 180 டிகிரி திருப்பும் திறனை கொண்டே பெற்றது. அது தன் கூட்டில் இருக்கும் பொழுது தன்னை அச்சுறுத்த வரும் விலங்குகளிடமிருந்து தன்னை காப்பாற்றிக் கொள்ள பாம்பைப் போல் சத்தமிட்டு தன் தலையை திருப்பி அச்சுறுத்துவது போல் காட்சி உண்டாக்கும்.

இவ்வகை மரங்கொத்திகள் இரண்டு இனம் உள்ளது, அவை:


File:Wryneck, Village, Behlolpur, district Mohali, Punjab, India.JPG|முற்கால மரங்கொத்தி, கிராமம், பெஹ்லோல்பூர், மொஹாலி மாவட்டம், பஞ்சாப், இந்தியா
File:Jinxtorquilla.jpg|யூரேசியா முக்கால மரங்கொத்தி


பகுப்பு:மரங்கொத்திகள்
ஐரோப்பிய காகம்

**ஐரோப்பிய காகம்** ஒரு பெரிய   பேரினம் (உயிரியல்) *[[காகம் (பேரினம்)]]* எனும் இனத்தை சேர்ந்தது. சாதாரண காகங்களுக்கும் ,  ஐரோப்பிய காகங்களுக்கும் எந்த வேறுபாடும் கிடையாது.ஒவ்வொரு காக இனத்திற்கும் அதன் உருவத்தைக் கொண்டே பெயர் சூட்டப்படுகின்றன. ஐரோப்பிய காகங்கள் சாதாரண பாகங்களை விட பெரியது. பெரிய ஐரோப்பிய காக இனங்கள் : சாதாரண ஐரோப்பிய காகமும், தடிம அலகு காகமும் ஆகும். ஐரோப்பிய காகங்கள் பெரும்பாலும் வட துருவத்தில் தான் காணப்படும்.

## தற்போதைய இனங்கள்
* வெண்கழுத்துக் காக்கை – வெண்கழுத்துக் காக்கை (கிழக்கு மற்றும் தெற்கு ஆப்ரிக்கா)           * *[[சாதாரண அண்டங்காக்கை]]* – சாதாரண அண்டங்காக்கை (வட துருவம்)
* *Corvus coronoides* – ஆசுத்திரேலிய காகம்,  (ஆஸ்திரேலியா)
* *Corvus crassirostris* –  ஆப்பிரிக்க தடித்தலகு காகம்
* *Corvus cryptoleucus* – Chihuahuan raven (யு.எஸ், மெக்சிகோ)
* *Corvus mellori* – ஆசுத்திரேலிய சிறுகாக்கை (தென்கிழக்கு ஆஸ்திரேலியா)
* *Corvus rhipidurus* – விசிறிவால் ஐரோப்பிய காக்கை (கிழக்கு ஆபிரிக்கா மற்றும் அரேபிய தீபகற்பம்)
* *Corvus ruficollis* – பழுப்புக்கழுத்து காக்கை (வடக்கு ஆப்பிரிக்கா, அரேபிய தீபகற்பம்)
* *Corvus tasmanicus* – ஐரோப்பிய வனக்காக்கை (டாஸ்மேனியா மற்றும் தெற்கு விக்டோரியா)

## அழிந்த இனங்கள்
* †*Corvus moriorum* – Chatham raven
* †*Corvus antipodum* – நியூசிலாந்து காக்கை
* †*Corvus corax varius morpha leucophaeus* – pied raven

## வெளி இணைப்புகள்

* Raven videos  on the Internet Bird Collection
* வடஅமெரிக்க காக்கைகள் on eNature

பகுப்பு:காக்கைகள்
சச்சின் நாக்

**சச்சின் நாக்** (*Sachin Nag*)  என்பவர் ஓர் இந்திய முன்னாள் நீச்சல் வீரர் ஆவார். இவர் 1920 ஆம் ஆண்டு சூலை மாதம் ஐந்தாம் தேதியன்று பிறந்தார். ஐக்கிய இராச்சியத்தின் இலண்டன் நகரில் 1948 ஆம் ஆண்டு நடைபெற்ற கோடைக்கால ஒலிம்பிக் போட்டியின் 100 மீட்டர் கட்டற்ற முன்னோக்கு நீச்சல் போட்டியில் இந்தியாவின் சார்பாக இவர் கலந்து கொண்டார். இதே ஆண்டு இங்கு நடைபெற்ற நீர்பந்தாட்டப் போட்டி மற்றும் 1952 இல் பின்லாந்து நாட்டில் நடைபெற்ற நீர்பந்தாட்டப் போட்டி இரண்டிலும் இவர் இந்தியாவின் சார்பாக கலந்து கொண்டார். புதுதில்லியில் நடைபெற்ற ஆசிய விளையாட்டுப் போட்டிகளில் 100 மீட்டர் கட்டற்ற முன்னோக்கு நீச்சல் போட்டியில் கலந்து கொண்ட இவர் இந்தியாவுக்கு முதலாவது தங்கப் பதக்கத்தைப் பெற்றுக் கொடுத்தார். 1987 ஆம் ஆண்டு ஆகத்து மாதம் 19 ஆம் நாள் இவர் காலமானார்.

## மேற்கோள்கள்
.

பகுப்பு:1920 பிறப்புகள்
பகுப்பு:1987 இறப்புகள்
பகுப்பு:இந்திய நீச்சல் வீரர்கள்
திலீப் மித்ரா

**திலீப் மித்ரா** (*Dilip Mitra*)  என்பவர் ஓர் இந்திய முன்னாள் நீச்சல் வீரர் ஆவார். இவர் 1926 ஆம் ஆண்டு பிறந்த இவர்  2010 ஆம் ஆண்டு நவம்பர் மாதத்தில் காலமானார். ஐக்கிய இராச்சியத்தின் இலண்டன் நகரில் 1948 ஆம் ஆண்டு நடைபெற்ற கோடைக்கால ஒலிம்பிக் போட்டியின் 100 மீட்டர் கட்டற்ற முன்னோக்கு நீச்சல் போட்டியில் இந்தியாவின் சார்பாக இவர் கலந்து கொண்டார். 

## மேற்கோள்கள்
.

பகுப்பு:1926 பிறப்புகள்
பகுப்பு:இந்திய நீச்சல் வீரர்கள்
பருப்பு

**பருப்பு** என்பது இந்தியாவில் பயன்படுத்தப்படும் உலர்ந்த பட்டாணி, பீன்ஸ் மற்றும் பருப்பு வகைகளைக் குறிக்கிறது. இந்த பருப்புகளிலிருந்து தயாரிக்கப்பட்ட பல்வேறு நீர்ம உணவுகளும் *தால்* என அழைக்கப்படுகிறது. இந்த பருப்புகள் தெற்காசிய நாடுகளில் மிக முக்கியமான உணவுப்பொருட்களில் ஒன்றாக உள்ளன, மற்றும் இந்திய துணைக் கண்டத்தின் முக்கிய உணவு வகைகளில் ஒன்றாகும்.

## பயன்பாட்டு
பொதுவாக வெங்காயம், தக்காளி, மசாலா பொருட்கள் சேர்த்து தயாரிக்கப்படுகிறது. வெளிப்புற தோல் நீக்கப்படாமலும், நீக்கியும், பாதியாக உடைக்கப்பட்டும் பயன்படுத்தப்படுகிறது. 1. தோல் நீக்கப்படாதவை - எ.கா. கருப்பு உளுந்து, பாசிப்பயறு 2. தோல் நீக்கப்பட்டவை - எ.கா முழு வெள்ளை உளுந்து, பாசிப்பருப்பு 3. பாதி உடைத்தவை - எ.கா. வெள்ளை உளுந்து உடைத்தது    

*[[ரோட்டி|ரொட்டி]]* அல்லது சப்பாத்தி அல்லது அரிசி போன்ற உணவுகளுடன் உண்ணப்படுகிறது. இவ்வகை பயன்பாடு வங்காளத்தில் இது தா*ல்பகத்* என்று அறியப்படுகிறது. சில பருப்பு வகைகள் உப்புடன் வறுக்கப்பட்டு சிற்றுண்டியாக உண்ணப்படுகின்றன. பல்வேறு மசாலாப் பொருட்களுடன் சேர்த்து மசாலா சுண்டல் போன்றும் உண்ணப்படுகிறது.

## சொற்பிறப்பு
*தால்* என்ற வார்த்தை சமஸ்கிருத சொல். "பிளவு" எனப் பொருள்படும்.

## பயன்படுத்தும் முறை
இந்தியத் துணைக்கண்டத்தில் அரிசி, ரொட்டி , சப்பாத்தி மற்றும் *நானுடன்* சாப்பிடுகிறார்கள்.  இது சமைக்கப்பட்டு, வழங்கப்படும் முறை, ஒவ்வோரு பகுதிக்கும் மாறுபடும்.  தென் இந்தியாவில், சாம்பார் என்று அழைக்கப்படும் உணவை தயாரிப்பதற்கு முதன்மையாகப் பயன்படுத்தப்படுகிறது.  இது *பப்பு* செய்ய பயன்படுத்தப்படுகிறது.

## ஊட்டச்சத்து

100 கிராம் அளவுகளில், சமைத்த (வேகவைத்த) பருப்பு (*தால்*) 9% புரதம், 70% நீர், 20% கார்போஹைட்ரேட்டுகள் (8% ஃபைபர் உள்ளடக்கியது) மற்றும் 1% கொழுப்பு ஆகியவை உள்ளன.  சமைத்த பருப்பில் (100 கிராமுக்கும்)  பி வைட்டமின் , போலேட் (45%) மற்றும் மாங்கனீசு (25%)  மிதமான அளவு தயாமின் (11 % ) மற்றும் இரும்பு (19%) மற்றும் பாஸ்பரஸ் (18%) போன்ற பல உணவுத் தாதுக்கள் உள்ளன .
thumb|

## மேற்கோள்கள்

பகுப்பு:பஞ்சாபி உணவு வகைகள்
பகுப்பு:பீகாரி உணவுகள்
பகுப்பு:ஆந்திர சமையல்
நரேஷ் ஐயர்

**நரேஷ் ஐயர்** (*Naresh Iyer*) சனவரி 3, 1981 ) இந்தியத் திரைப்படப் பாடகர் ஆவார். நரேஷ் ஐயர் பல இந்திய மொழிகளில் திரைப்பட பாடல்களைப் பாடியுள்ளார். 2006iஇல் ஏ.ஆர்.ரஹ்மான் இசையமைத்த *[[ரங் தே பசந்தி (திரைப்படம்)|ரங் தே பசந்தி]]* என்ற திரைப்படத்தில் இருந்து "ரூபாரூ" என்ற படத்தில் பாடிய பாடல் பல வாரங்களுக்கு இசை வரிசையில் முதலிடம் பிடித்து ,இவருக்கு சிறந்த ஆண் பின்னணி பாடகருக்கான தேசிய திரைப்பட விருதை பெற்றுத் தந்தது.  ஆர்.டி. பர்மன் இசை திறமை பிரிவிலும் பிலிம்பேர் விருது பெற்றார். அறிமுக ஆண்டுகளில் பிலிம்பேர் விருது மற்றும் தேசிய விருதை பெற்ற ஒருசில  பின்னணிப் பாடகர்களில் இவரும் ஒருவர் ஆவார்.

## ஆரம்ப வாழ்க்கை
நரேஷ் ஐயர் 1981 ஆம் ஆண்டு ஜனவரி 3 ம் தேதி சங்கர் ஐயர் மற்றும் ராதா என்பவர்களுக்கு மகனாகப் பிறந்தார், மும்பை, மாதுங்காவில் வளர்ந்தார். இவருக்கு நிஷா ஐயர் என்ற தங்கை இருக்கிறார். இவர் ஒரு சுயசிந்தனை நிபுணத்துவ கலைஞர் ஆவார். இவர் வணிகம் மற்றும் பொருளாதாரத்திற்கான எஸ்.இ.ஐ.எஸ் கல்லூரியில் பயின்றார். அங்கு இவர் வர்த்தகத்தில் பட்டம் பெற்றார். பட்டப்படிப்பு முடித்த பட்டையக் கணக்காளராக இருந்தார், மேலும் கருநாடக இசை மற்றும் இந்துஸ்தானி இசையைக் கற்றுக் கொண்டார்.  

## தொழில்
*சூப்பர் சிங்கர்* என்ற ஒரு இசை நிகழ்ச்சியில், இசையமைப்பாளர்ஏ.ஆர்.ரகுமானால் நரேஷ் கண்டெடுக்கப்பட்டார். இவர் நிகழ்ச்சியை வெல்லவில்லை என்றாலும், பின்னர் ஏ.ஆர்.ரகுமான் இவருக்கு வாய்ப்பளித்தார். அன்பே ஆருயிரே என்ற படத்தில் இடம் பெற்ற 'மயிலிறகே' என்ற பாடல் மூலம் அறிமுகமானார். தமிழ், தெலுங்கு, இந்தி மற்றும் மலாய் மொழி இசையமைப்பளர்களிடம் இவர் பாடியுள்ளார். நரேஷ், *த்வனி* என்றழைக்கப்படும் மும்பையைச் சார்ந்த ஒரு இசைக்குழுவின் பாடகராவார். வரவிருக்கும் சிறந்த ஆண் பாடகருக்கான ஆர். டி. பர்மன் விருதையும் வென்றார். அதே ஆண்டில் இவர் "ரங் டி தே பசந்தி" படத்தில் இடம் பெற்ற "ரூபாரூ" என்ற பாடலுக்காக சிறந்த ஆண் பின்னணி பாடகருக்கான  தேசிய விருது பெற்றார். 
## விருதுகள்
* 2006 - *[[ரங் தே பசந்தி (திரைப்படம்)|ரங் தே பசந்திலிருந்து]]* "ருபாரூ" பாடலுக்கான சிறந்த ஆண் பின்னணி பாடகருக்கான தேசிய திரைப்பட விருது 
* 2007:புதிய இசை திறமைக்கான பிலிம்ஃபேர் ஆர்.டி பர்மன் விருது  - *[[ரங் தே பசந்தி (திரைப்படம்)|ரங் தே பசந்தி]]* 
* 2007 - ஏ.ஆர்.ரகுமானுடன் ரூபாருவுக்கு IIFA விருதிற்கு பரிந்துரைக்கப்பட்டார் 
* 2007 - சிறந்த ஆண் பின்னணி பாடகருக்கான பிலிம்பேர் விருது - வாரணம் ஆயிரம் என்ற படத்திலிருந்து "முன்தினம் பார்த்தேனே" பாடலுக்கான சிறந்த பின்னணிப் பாடகருக்கான பிலிம்பேர் விருது 
* 2006 -புதிய இசை திறமைக்கான பிலிம்ஃபேர் ஆர்.டி பர்மன் விருது  
* 2005 - *[[அன்பே ஆருயிரே (2005 திரைப்படம்)|அன்பே ஆருயிரே]]*  என்ற படத்தில் இடம் பெற்ற மயிலிறகே எனற பாடலுக்கு ஹப் விருது 
* 2006 - சிறந்த ஆண் அறிமுகத்திற்கான கண்ணதாசன் விருது 
* 2008 - *[[வாரணம் ஆயிரம் (திரைப்படம்)|வாரணம் ஆயிரம் படத்திலி]]*ருந்து "முன்தினம் பார்த்தேனே" என்ற பாடலுக்கு சிறந்த பின்னணி பாடகிக்கு ஹப் விருது 
* 2010 - சிறந்த ஆண் பின்னணி பாடகருக்கான சவுத் ஸ்கோப் விருது பசங்க படத்தில் இடம்பெற்ற "ஓரு வெட்கம் வருதே" பாடலுக்காக 
* 2011 - சிறந்த ஆண் பின்னணிப் பாடகருக்கான யூனிநார் மிர்ச்சி இசை விருது ஆரஞ்சு படத்திலிலிருந்து "நேனு நூவன்ட்டே" பாடல்

## குறிப்புகள்

## வெளி இணைப்புகள்
* 

பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:வாழும் மக்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:1981 பிறப்புகள்
ஜெகதளா

**ஜெகதளா** (**Jegathala**) என்பது தமிழ்நாட்டின் நீலகிரி மாவட்டம், கோத்தகிரி வட்டத்தில் அமைந்த ஒரு பேரூராட்சி ஆகும்.

## அமைவிடம்
மேற்கு தொடர்ச்சி மலையில் 2000 மீட்டர் உயரத்தில் அமைந்த ஜெகதலா பேரூராட்சி, உதகமண்டலத்திருந்து 12 கி.மீ. தொலைவிலும், மேட்டுப்பாளையத்திலிருந்து 38 கி.மீ. தொலைவிலும், குன்னூரிலிருந்து 6 கி.மீ. தொலைவிலும்  உள்ளது.

ஜெகதலா  பேரூராட்சி, மேட்டுப்பாளையம் - உதகமண்டலம் செல்லும் நெடுஞ்சாலையில் உள்ளது. இதனருகே உள்ள அரவங்காட்டில்  இந்திய அரசிற்கு சொந்தமான  வெடிமருந்து தொழிற்சாலை அமைந்துள்ளது. இப்பேரூராட்சியின் கிழக்கில் தும்மனட்டி ஊராட்சியும், மேற்கில் உபதலை ஊராட்சியும், வடக்கில் நடுஹட்டி ஊராட்சியும் மற்றும் தெற்கில் கேத்தி பேரூராட்சியும் அமைந்துள்ளது.

## பேரூராட்சியின் அமைப்பு
17.88 சகி.மீ. பரப்பும், 15 வார்டுகளும்,   47 தெருக்களும்  கொண்ட இப்பேரூராட்சி  குன்னூர் (சட்டமன்றத் தொகுதி)க்கும், நீலகிரி மக்களவைத் தொகுதிக்கும் உட்பட்டது.

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி  4099  வீடுகளும்,    14,383   மக்கள்தொகையும் கொண்டது.
## மேற்கோள்கள்


பகுப்பு:நீலகிரி மாவட்டப் பேரூராட்சிகள்
பகுப்பு:நீலகிரி மாவட்டத்திலுள்ள ஊர்களும் நகரங்களும்
மெட்ராஸ் கறி

**மெட்ராஸ் கறி** அல்லது **மெட்ராஸ் சாஸ்** மிகவும் சூடான கறி சாஸ் (மீன் கறி சிறிது வேறுபட்டது), சிவப்பு வண்ணம் கொண்டது. மிளகாய் பொடி அதிகமாக பயன்படுத்தப்படுகிறது. சிலநேரங்களில் தயிர், அதிக காரத்தைக் குறைப்பதற்காக சேர்க்கப்படுகிறது.

## தோற்றுவாய்கள்
இந்தியாவின் தெற்குப் பகுதியிலிருந்து உருவான மெட்ராஸ் கறி, 1640 ஆம் ஆண்டில் (இப்போது சென்னை ) ஆங்கிலேய வியாபாரிகள் வந்தபோது, அதன் பெயர் மெட்ராஸ் கறி என அழைக்கப்பட்டது.  இருப்பினும், 'மெட்ராஸ் கறி' என்ற பெயர் இந்தியாவில் பயன்படுத்தப்படவில்லை, ஆனால் பிரிட்டன் உணவகங்களில் பயன்படுத்தப்பட்டன.  பிரித்தானிய உணவகங்களில் மெட்ராஸ் கறி பரிமாரப்பட்டது , பிரித்தானிய பங்களாதேஷ் ரெஸ்டாரண்டுகளில் 1970 ஆம் ஆண்டுகளில் சில மாறுபாடுகளுடன் பரிமாரப்பட்டது.

## வேறுபாடுகள்
சென்னை கறி  பல விதங்களில் வேறுபடுகிறது.   இந்த கறி சைவம் அல்லது அசைவம் என தயாரிக்கப்படுகிறது. உள்நாட்டில் கிடைக்கும் பொருட்களை மையமாகக் கொண்டு தயாரிக்கப்படுகிறது.  மெட்ராஸ் கறியின் இறுதி வடிவம், சிவப்பு நிறம், புளிப்புச் சுவை, மிளகாய் தூள், இஞ்சி,சோம்பு ,புளி மற்றும் மசாலாக்களால் கிடக்கிறது.  சிவப்பு நிறம், சிவப்பு மிளகாய் மற்றும் மஞ்சள் ஆகியவற்றின் கலவையாகும்.  கூடுதல் புளிப்பிற்கு எலுமிச்சை , தேசிப்பழம் அல்லது வினிகர் சேர்க்கப்படுகிறது.

பூண்டு, வெங்காயம், கொத்தமல்லி, கரம் மசாலா, பெருங்காயம் முதலிய வாசனை திரவியங்கள் சுவையை அதிகப்படுத்தவும், வாசனைக்காகவும் பயன்படுத்தப்படுகின்றன.

பொதுவான பொருட்களுடன் புதிய கறிவேப்பிலைகளையும் ,  இறுதியில் புதிய கொத்தமல்லி இலைகளும் சேர்க்கப்படுகிறது.

உலர்ந்த மிளகாய், கொத்தமல்லி விதை,  சீரகம், சோம்பு மற்றும் இலவங்கப்பட்டை உட்பட பல மசாலாப் பொருட்கள் வறுத்து சேர்க்கப்படுகிறது. இவை 180&nbsp;°C வெப்பநிலையில் 10 நிமிடங்கள் வறுக்கப்படுகிறது.  இந்த வறுத்த பொருட்கள் அரைக்கப்பட்டு மஞ்சளுடன் சேர்த்து  உபயோகத்திற்காக சேமித்து வைக்கப்படுகிறது. இது மெட்ராஸ் கறிக்கு அடிப்படை மசாலா கலவை ஆகும்.

## மேற்கோள்கள்

பகுப்பு:தமிழர் சமையல்
மௌசமி சட்டர்ஜீ

**மௌசமி சட்டர்ஜீ** *(Moushumi Chatterjee)* (பிறப்பு 1948) ஒரு இந்திய நடிகை ஆவார், இந்தி மற்றும் பெங்காலி திரைப்படங்களில் நடித்துள்ளார்.  ராஜேஷ் கன்னா , சசி கபூர் , ஜீத்தேந்திரா , சஞ்சீவ் குமார் மற்றும் வினோத் மெஹ்ரா போன்ற நடிகர்களுடன் நடித்ததன் மூலம் பரவலாக அறியப்படுகிறார்.  இந்தித் திரைப்படங்களில் ஆறாவது அதிக சம்பளம் பெற்ற நடிகை ஆவார்.  2 சனவரி 2019இல் பாரதீய ஜனதா கட்சியில் இணைந்தார்.

## தனிப்பட்ட வாழ்க்கை மற்றும் கல்வி
மௌசமி சட்டர்ஜி கொல்கத்தாவில் பிறந்தார்.  இவர் ஜெயந்த் முகர்ஜியை திருமணம் செய்து கொண்டார்.  இவரின் தந்தை பிரான்தோஷ் சட்டோபாத்தியாயா இந்திய இராணுவத்தில் இருந்தார். இவரது தாத்தா நீதிபதியாக இருந்தார்.

ஜெயந்த் முகர்ஜியை (புகழ்பெற்ற பின்னணிப் பாடகர் ஹேமந்த் குமாரின் மகன்) திருமணம் செய்துகொண்டார்.  இவர்களுக்கு  பாயல் மற்றும் மேகா எனும் இரண்டு மகள்கள் உள்ளனர்.  இவரது திருமணத்திற்குப் பிறகு பாலிவுட் திரைப்படங்களில் நடிக்கத் தொடங்கினார்.

## தொழில்
மௌசமி தனது 15 வது வயதில் *தருன்* மஜும்தர் இயக்கிய பெங்காலி திரைப்படமான *பாலிகா பாது* (1967) படத்தில் அறிமுகமானார்.  ஒரு நேர்காணலில், மௌசமி சட்டர்ஜி  "பாலிகா பாதுக்குப் பிறகு, நான் பெங்காலி திரைப்படங்களில் நடிக்க பல வாய்ப்புகள் வந்தது. ஆனால் என் படிப்பை நிறைவு செய்ய விரும்பினேன். எவ்வாறாயினும், நான் பத்தாம் வகுப்பில் படித்துக்கொண்டிருக்கும்போதே திரைப்படங்கள் எனது தலைவிதியாய் இருந்தது. மரண படுக்கையில் இருந்த என் நெருங்கிய அத்தை, கடைசியாக நான் திருமணம் செய்துகொள்ள விரும்பினார்.  ஆகையால், அவரது விருப்பத்தை நிறைவேற்ற நான் திருமணம் செய்து கொண்டேன் " எனக் கூறினார்.  இவர் வீட்டில் இந்திரா என அழைக்கப்பட்டார்.  ஹேமந்த் குமாரின் மகன் ஜெயந்த் முகர்ஜி (பாபு) பாதுகாப்பாளராகவும், அண்டை வீட்டாராகவும் இருந்தார்.  "பாபுவை நான் காதலித்தேன்.  என் குடும்பத்துக்கு வெளியே நான் தொடர்பு கொண்ட முதல் ஆண் அவர். எனவும் குறிப்பிட்டுள்ளார் " 

## குறிப்புகள்


## வெளி இணைப்புகள்
*
* Moushmi சாட்டர்ஜி    
* http://www.indiafm.com/features/2006/10/14/1706

பகுப்பு:1948 பிறப்புகள்
பகுப்பு:பிலிம்பேர் விருதுகள் வென்றவர்கள்
பகுப்பு:வாழும் மக்கள்
பகுப்பு:இந்தியத் திரைப்பட நடிகைகள்
புதிய திருப்பங்கள்

**புதிய திருப்பங்கள்** (***Pudhiya Tiruppangal***) சாரதா ராமநாதன் இயக்கத்தில் 2019 ஆம் ஆண்டு வெளிவந்த இந்தியத் தமிழ்த் திரைப்படமாகும். சுரேஷ் பாலாஜி தயாரிப்பில் வித்தியாசாகர் இசை அமைப்பில் மது அம்பட் ஒளிப்பதிவில் வெளியானது. இப்படத்தின் கதையை சாரதா ராமநாதன் எழுதினார். நந்தா (நடிகர்), ஆண்ட்ரியா ஜெரெமையா, தரணி மற்றும் பலர் இந்தத் திரைப்படத்தில் நடித்துள்ளனர்.

## நடிகர்கள்
நந்தா (நடிகர்) - ஆதித்யா, ஆண்ட்ரியா ஜெரெமையா - மல்லிகா, சுர்வீன் சாவ்லா - அனுபமா, மகேஷ் - மஹாதேவ், ஆர்.ஜெ. விக்னேஷ் - கரீம் மாலிக்/போப்/அருணாச்சலம் வாத்தியார், தரணி - 13 வயது சிறுமி.

## தயாரிப்பு
இந்தப் படம் *திருப்பங்கள்* என்று துவக்கத்தில் பெயிரிடப்பட்டாலும் *புதிய திருப்பங்கள்* என்று பெயர் மாற்றப்பட்டது. ஆண்ட்ரியா ஜெரெமையா ஒரு விலைமகள் கதாபாத்திரத்திலும், சாரதா ஒரு பத்திரிக்கையாளர் கதாப்பாத்திரத்திலும் இப்படத்தில் நடிப்பார்கள் என்று அறிக்கைகள் தெரிவித்தன. சுர்வீன் சாவ்லா மற்றும் தரணி ஆகிய இருவருக்கும் இது முதல் தமிழ்ப் படம் ஆகும். சிருங்காரம் என்ற திரைப்படத்தின் மூலமாக தேசிய விருது பெற்ற ஒளிப்பதிவாளர் மது இந்தப் படத்திற்கும் ஒளிப்பதிவு செய்ய ஒப்பந்தமானார். மேலும் வித்தியாசாகர் இசை அமைக்க ஒப்புக் கொண்டார். படத்தொகுப்பாளர் ராஜலட்சுமியை இயக்குநர் இப்படம் மூலம் அறிமுகம் செய்தார்.

## கதைச்சுருக்கம்
ஆதித்யா, மல்லிகா மற்றும் அனுபமா ஆகிய மூவரும் ஒரு சமயத்தில் சந்திக்க நேரிடுகிறது. பின்னர், 13 வயதான தரணி கடத்தப்படுகிறாள். இறுதியில், தரணி எவ்வாறு காப்பாற்றப்பட்டாள் என்பதே மீதிக் கதையாகும்.

## இசை
இப்படத்தின் பின்னணி மற்றும் பாடல் இசையை அமைத்தது வித்தியாசாகர் ஆவார். நா. முத்துக்குமார் மற்றும் பிக் நிக் ஆகியோர் பாடல்களின் வரிகளை எழுதினர். ஐந்து பாடல்கள் கொண்ட தொகுப்பு நேர்மறையான விமர்சனத்தை பெற்றது.

பாடல்களின் பட்டியல்:

# வாடா வாடா
# இரு இதயம்
# ஒருதுளி இருதுளி 
# யார் இந்த
# இந்தப் பக்கம்.

## மேற்கோள்கள்


## வெளி-இணைப்புகள்

* https://www.imdb.com/title/tt7943466/

பகுப்பு:2019 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
கைமூர் மலைத்தொடர்

**கைமூர் மலைத்தொடர்** (Kaimur Range) விந்திய மலைத்தொடரின் கிழக்கு பகுதியாகும். 483  கி.மீ. நீளம் கொண்டது, மத்தியப் பிரதேச மாநிலம் ஜபல்பூர் மாவட்டத்தில் உள்ள கதங்கியில் இருந்து,  பீகார் மாநிலம்  ரோத்தாஸ் மாவட்டத்தில் உள்ள சஸரம் வரை உள்ளது. இது ரேவா மற்றும் மிர்சாபூர் பிரிவுகளின் வழியாக செல்கிறது.  இதன் பரப்பளவைச் சுற்றியுள்ள சமவெளிக்கு மேல் ஒரு சில நூறு மீட்டருக்கும் மேலாக உயர்வதில்லை. மேலும் அதிகபட்ச அகலம் சுமார் 80 கி.மீ. ஆகும் &nbsp;    

## எல்லை
கதங்கி வரை  உள்ள விந்திய மலைத்தொடரின் தெற்கு பகுதி பன்டர் மலைத்தொடர் என அழைக்கப்படுகிறது. சிராம்பூர் சமவெளி மற்றும் மலைத்தொடர் பகுதிகள் கைமூர் மலைத்தொடர் என அழைக்கப்படுகிறது.   

கிழக்கு மத்தியப்பிரதேசத்தில் மிகப்பெரிய கைமூர் மலைச்சரிவு உள்ளது.   இது இந்திய தீபகற்பத்தின் இரண்டு பெரிய ஆறுகளான தெற்கே சோன் மற்றும் வடக்கில் தமசா ஆகியவைகளைப் பிரித்து வைக்கிறது .  இதன் மொத்த நீளத்தில் நர்மதா பள்ளத்தாக்கு வரையான 300 மைல் நீளத்தில், எந்த இடத்திலும் கிளைகளாக இல்லை. எல்லா இடங்களிலும் 500 முதல் 1000 அடி உயரத்திற்கு அதன் அடிவாரத்தில் இருந்து உயர்கிறது.                                                                                                                        

கைமூர் மலைத்தொடரில் பாதுகாக்கப்பட்ட பகுதிகள் பின்வருமாறு: 

* உத்தரப்பிரதேச மாநிலத்தில் உள்ள கைமூர் வனவிலங்கு சரணாலயம் 
* பீகாரில் கைமூர் வனவிலங்கு சரணாலயம் 

## மேற்கோள்கள்

பகுப்பு:பீகாரின் புவியியல்
பகுப்பு:இந்திய மலைத்தொடர்கள்
முரளிகாந்த் பெட்கார்

**முரளிகாந்த் பெட்கார்** (*Murlikant Petkar*) என்பவர் பாரா ஒலிம்பிக் எனப்படும் இணை ஒலிம்பிக் விளையாட்டுப் போட்டிகளில்  இந்தியாவுக்காக முதன் முதலில் தங்கப் பதக்கத்தை வென்றவர் ஆவார். செருமனியின் ஐடெல்பெர்கு நகரில் 1972 ஆம் ஆண்டு நடைபெற்ற கோடைகால இனை ஒலிம்பிக் விளையாட்டுப் போட்டிகளில் இவர் தனிநபர் போட்டியில் தங்கப் பதக்கம் வென்றார். 50 மீட்டர் நீள கட்டற்ற முன்னோக்கு நீச்சல் போட்டிப் பிரிவில் பந்தய தொலைவை 37.33 நொடிகளில் கடந்து உலக சாதனையை முரளிகாந்த் நிகழ்த்தினார். இதே போட்டியில் ஈட்டி எறிதல், தடை பனிச்சறுக்கு படகுப் போட்டி ஆகிய விளையாட்டுப் போட்டிகளிலும் பங்கேற்றார். இம்மூன்று பிரிவுகளிலும் இவர் இறுதிச் சுற்று வரை முன்னேறினார் என்பது குறிப்பிடத்தக்கது . 2018 ஆம் ஆண்டு இந்திய அரசாங்கம் இவருக்கு பத்மசிறீ விருது வழங்கிச் சிறப்பித்தது .

## வாழ்க்கை வரலாறு
முரளிகாந்த் பெட்கார் இந்திய ராணுவத்தில் மின்னணுவியல் மற்றும் இயந்திரவியல் படைப் பிரிவில் கைவினைஞர் பதவியில் பணிபுரிந்தார் . பாக்கித்தான் நாட்டிற்கு எதிரான 1965 போரின்போது மோசமாக குண்டடிபட்டு இவர் மாற்றுத் திறனாளியானார் .  பெக்கார் முதலில் செகந்திராபாத்தில் மின்னணுவியல் மற்றும் இயந்திரவியல் படைப் பிரிவில் பணிபுரிந்தபோது ஒரு குத்துச்சண்டை வீரராக இருந்தார். ஊனமுற்ற பின்னர் அவர் நீச்சல் மற்றும் பிற விளையாட்டுகளுக்கு மாறினார் . மேலும் இவர் 1968 இணை ஒலிம்பிக் போட்டிகளில் மேசைப் பந்தாட்டப் போட்டியில் பங்கேற்று முதல் சுற்றில் வெற்றி பெற்றார். 
நீச்சல் போட்டிகளில் நான்கு பதக்கங்களை வென்றார். பின்னர் இவர் புனேயில் அமைந்திருக்கும் டாட்டா மோட்டார்சு நிறுவனத்தில் பணிபுரிந்தார் .

## மேற்கோள்கள்
.
## புற இணைப்புகள்
* Petkar in EME

பகுப்பு:இந்திய நீச்சல் வீரர்கள்
பகுப்பு:இந்தியத் தடகள வீரர்கள்
பகுப்பு:இந்தியக் குத்துச்சண்டை வீரர்கள்
ப. சத்யநாராயணன்

**ப. சத்யநாராயணன்** (B. Sathyanarayanan) ஒரு இந்திய அரசியல்வாதியும், தமிழகத்தின் 15 ஆவது சட்டமன்றத்தின் உறுப்பினரும் ஆவார். இவர் 2016 ஆம் ஆண்டு நடைபெற்ற தமிழகச் சட்டமன்றத் தேர்தலில் சென்னை, தியாகராய நகர் சட்டமன்றத் தொகுதியில் அனைத்திந்திய அண்ணா திராவிட முன்னேற்றக்கழகத்தின் சார்பில் போட்டியிட்டு வெற்றி பெற்றார். இவரின் தந்தை சி. பக்தவத்சலம் ஆவார். இவர் கோடம்பாக்கத்தில் வசித்து வருகிறார்.

## மேற்கோள்கள்

பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
சின்னமட்டாரப்பள்ளி

**சின்னமட்டாரப்பள்ளி** (CHINNAMATARAPALLI) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், பர்கூர் வட்டத்துக்கு உட்பட்ட  ஒரு வருவாய் கிராமம் ஆகும்.
## அமைவிடம்
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 15 கிலோமீட்டர் தொலைவிலும், பர்கூரில் இருந்து 10 கிலோமீட்டர் தொலைவிலும், மாநிலத் தலைநகரான சென்னையில் இருந்து 253 கிலோமீட்டர் தொலைவிலும் உள்ளது. 
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
பிக்கட்டி

**பிக்கட்டி**,  (Bikkatty) தமிழ்நாட்டின், நீலகிரி மாவட்டம், குந்தா வட்டத்தில் உள்ள பேரூராட்சி ஆகும்.  இப்பேருராட்சி 19 குக்கிராமங்களைக் உள்ளடக்கியுள்ளது.

## அமைவிடம்
பிக்கட்டி பேரூராட்சி, உதகமண்டலத்திலிருந்து 30 கி.மீ. தொலைவிலும், குன்னூரிலிருந்து 40 கி.மீ. தொலைவிலும் உள்ளது.

## பேரூராட்சியின் அமைப்பு
13 சகி.மீ. பரப்பும், 15 வார்டுகளும், 19 தெருக்களும்    கொண்ட இப்பேரூராட்சி  உதகமண்டலம் (சட்டமன்றத் தொகுதி)க்கும், நீலகிரி மக்களவைத் தொகுதிக்கும் உட்பட்டது.

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 1797 வீடுகளும்,  5864 மக்கள்தொகையும் கொண்டது.

## மேற்கோள்கள்

## வெளி இணைப்புகள்
* தென்னிந்தியாவில் பிக்கட்டியின் அமைவிடம்

பகுப்பு:நீலகிரி மாவட்டப் பேரூராட்சிகள்
பகுப்பு:நீலகிரி மாவட்டத்திலுள்ள ஊர்களும் நகரங்களும்
ஹுலிக்கல்

**ஹுலிக்கல்**,  தமிழ்நாட்டின், நீலகிரி மாவட்டம், குன்னூர் வட்டத்தில் உள்ள பேரூராட்சி ஆகும்.  இப்பேருராட்சி 19 குக்கிராமங்களைக் உள்ளடக்கியுள்ளது.

## அமைவிடம்
ஹுலிக்கல், உதகமண்டலத்திலிருந்து 28 கி.மீ. தொலைவிலும், குன்னூரிலிருந்து 10 கி.மீ. தொலைவிலும் உள்ளது.

## பேரூராட்சியின் அமைப்பு
35.41 சகி.மீ. பரப்பும், 18 வார்டுகளும், 33 தெருக்களும்    கொண்ட இப்பேரூராட்சி  குன்னூர் (சட்டமன்றத் தொகுதி)க்கும், நீலகிரி மக்களவைத் தொகுதிக்கும் உட்பட்டது.

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 4201 வீடுகளும்,   14168 மக்கள்தொகையும் கொண்டது.

## மேற்கோள்கள்

## வெளி இணைப்புகள்

பகுப்பு:நீலகிரி மாவட்டப் பேரூராட்சிகள்
பகுப்பு:நீலகிரி மாவட்டத்திலுள்ள ஊர்களும் நகரங்களும்
அசலா சச்தேவ்

**அசலா சச்தேவ்** *(Achala Sachdev)* (3 மே 1920 - 30 ஏப்ரல் 2012) ஓர் இந்தியத் திரைப்பட நடிகை ஆவார். இவர் பாலிவுட்டில் பல திரைப்படங்களில் நடித்துள்ளார்.  இவர் பெசாவரில்  இருந்து வந்து ஒரு குழந்தை நட்சத்திரமாக தனது திரைப்பட வாழ்வைத் தொடங்கினார். பின்னாட்களில் அம்மாமற்றும் பாட்டி காதாப்பாத்திரங்களில் பல இந்தி படங்களில் நடித்தார்.  1965 ஆம் ஆண்டில் *[[தில்வாலே துல்ஹானியா லே ஜாயங்கே (திரைப்படம்)|தில்வாலே துல்ஹானியா லே ஜாயங்கே]]* (1995) படத்தில் கஜோலின் பாட்டியாக நடித்ததன்மூலம் பரவலாக அறியப்படுகிறார்.

## ஆரம்ப வாழ்க்கை
அசலா சச்தேவ் 1920 ஆம் ஆண்டு மே மாதம் 3ஆம் தேதி பெஷாவரில் பிறந்தார்.

## தொழில்
அசலா அகில இந்திய வானொலி , லாகூர் இந்திய பிரிவினைக்கு முன், பின்னர் தில்லி அகில இந்திய வானொலியில் பணிபுரிந்தார்.  அச்சலா பேஷனபிள் ஒய்ஃப் *(Fashionable Wife)* (1938) என்னும் திரைப்படத்தின் மூலம் அறிமுகமானார். அதன்பின் 130க்கும் மேற்பட்ட இந்தித் திரைப்படங்களில் நடித்தார். யாஷ் சோப்ரா இவர்களின்  முதல் தயாரிப்பான *தாக்:ஏ பொயட்டரி ஆப் லவ்* (1973) *சாந்தினி* (1989) மற்றும் *[[தில்வாலே துல்ஹானியா லே ஜாயங்கே (திரைப்படம்)|தில்வாலே துல்ஹனியா லே ஜாயேங்கே]]* (1995) போன்ற இவரது பல தயாரிப்புகளில் அசலா நடித்துள்ளார்.  மார்க் ராப்ஸனின் *நைன் இவர்ல்ஸ் டு ராமா* (1963) மற்றும் மெர்ச்சண்ட் ஐவரியின் *த* *ஹவுஸ்ஹோல்டர்* (1963) போன்ற ஆங்கிலத் திரைப்படங்களில் நடித்துள்ளார்.  இருப்பினும், இவரது மிகவும் குறிப்பிடத்தக்க பாத்திரம் *வாக்ட்* (1965) இல் பால்ராஜ் சஹானியின் மனைவியாகத் தோன்றி நடித்தது ஆகும்.

## தனிப்பட்ட வாழ்க்கை
அசலா திருமணத்திற்கு பிறகு பூணாவிற்கு குடியேறினார். இவரின் கணவர் இங்கு ஒரு தொழிற்சாலை நடித்தி வந்தார். அத்தொழிற்சாலையை பின்னர் *பிராமல் குழு*விற்கு விற்கப்பட்டது.

## குறிப்புகள்


## வெளியிணைப்புகள்
*     
* அத்திரை சச்சதேவ் திரைப்பட வரலாறு 
*  
* புகைப்படங்கள் - இந்தி திரைப்பட நடிகர்கள்

பகுப்பு:2012 இறப்புகள்
பகுப்பு:1920 பிறப்புகள்
பகுப்பு:இந்தியத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பசையம் (குளுட்டன்)

வலது|thumb| பசையம் கொண்ட பொருட்கள்
**பசையம் (**gluten )இது இலத்தீன் சொல்லான 'glue' என்பதிலிருந்து தோன்றியது) என்பது புரதங்களின்  தொகுப்பாகும்,  *புரோலமின்* மற்றும் *குளுடின்* என அழக்கப்படுகின்றன  , ஸ்டார்ச்  உடன் சேர்த்து தானியங்களில் சேமித்துவைக்கப்பட்டிருக்கும்.   இது கோதுமை, பார்லி , கம்பு மற்றும் ஓட்ஸ்  போன்றவற்றிலும் உள்ளது. ஒட்டும் தன்மை கொண்டது மாவில் நெகிழ்வுத் தன்மை கொடுக்கிறது. மெல்லக்கூடிய தன்மை கிடைக்கிறது.  இந்த சிறப்பு பண்புகள் மற்றும் அதன் குறைந்த விலை ஆகியவற்றால் குளுட்டன் மிகவும் பரவலாக உணவுத் துறை மற்றும் உணவு அல்லாத பயன்பாடுகளுக்கு மிகுதியாகப் பயன்படுத்தப்படுகிறது.

கோதுமையில் உள்ள புரோலமின்கள்  கோதுமைப் புரதம் என்று அழைக்கப்படுகின்றன; பார்லி - *ஹார்டீன்கள்* ; கம்பு -*செகாலின்* ; மற்றும் ஓட்ஸ் - *அவெனின்கள்* என அழைக்கப்படுகின்றன.  இவ்வகையான புரதங்களின் தொகுப்புகள்  பசையம் என்று குறிப்பிடப்படுகின்றன.  கோதுமை *குளுட்டன்,  குளுட்டனின்* என அழைக்கப்படுகின்றது.  உண்மையான பசையம் இந்த நான்கு தானியங்களில் மட்டுமே உள்ளது.  ( மக்காச்சோளம் மற்றும் அரிசியில் உள்ள சேமிப்பு புரதங்கள் சில நேரங்களில் *குளுட்டன்* என்று அழைக்கப்படுகின்றன, ஆனால் அவை உண்மையான *குளுட்டனில்* இருந்து வேறுபடுகின்றன).   
வலது|thumb|300x300px| கோதுமை தானியங்களிலிருந்து தயாரிக்கப்படும் ரொட்டி ''குளுடன்'' உள்ளது
பசையம் (*குளுட்டன்*) அழற்சி, நோய் எதிர்ப்பாற்றல், நோய் எதிர்பாற்றல் எதிர்வினைகளை சிலருக்கு உண்டாக்குகிறது. குடல் நோய்கள், தோல் நோய்கள்,நரம்பியல் கோளாறுகள் போன்றவற்றை ஏற்படுத்துகின்றன.  அவர்களுக்கு சிகிச்சை பசையம் இல்லாத உணவாகும்.

*குளுட்டன்* மூலக்கூறுகள்  *டைசல்ஃபைட்* பிணைப்புகளால் இணைக்கப்பட்டுள்ளது. இதுவே பிசுக்குத் தன்மைக்குக்  காரணம்.

[thumb| [கோதுமை , பசையம் கிடக்கும் பிரதான மூலப்பொருள் ]]

## நோய்கள்

* கோலியாக் நோய் என்ற குளுட்டன் ஒவ்வாமை,
* கோலியாக் அல்லாத  பசையம் உணர்திறன் (NCGS)
* கோதுமை ஒவ்வாமை
* பசைய தள்ளாட்டம் மற்றும் தோலழற்சி
* ஹெர்பெட்டிஃபார்மிஸ் போன்றவை அடங்கும்.
* கோதுமை அலர்ஜி
* அதிகரித்த குடல் ஊடுருவுதல்

thumb|360x360px|  இறுக்கமான சந்திப்புகளை திறந்து (குடல் ஊடுருவுதல் அதிகரித்தல்) இரத்த ஓட்டத்தில் உள்ள பொருட்களின் கட்டுப்பாடற்ற பத்தியில் அனுமதிக்கப்படுகிறது, அதையொட்டி நோயெதிர்ப்பு மற்றும் / அல்லது அழற்சி எதிர்விளைவுகளின் சாத்தியமான வளர்ச்சி.

*

## சான்றுகள்

பகுப்பு:ஊட்டச்சத்து
திரோகன்

**திரோகன்களும்** (Trogon) குவெத்சல்களும் திரோகனிபார்மசு என்னும் வரிசையில் உள்ள ஒரே குடும்பமான திரோகனிடே என்னும் குடும்பத்தைச் சேர்ந்த பறவைகளாகும். இக்குடும்பத்தில் ஏழு பேரினங்களில் 39 இனங்கள் உள்ளன. இப்பறவைகள் கூடு கட்ட மரத்தைக் கொத்தித் துளையிடுகின்றன. இதனால் கொத்திதல் எனப்பொருள் படும் கிரேக்க மொழிச் சொல்லான திரோகன் என்னும் பெயரால் இப்பறவைகள் அழைக்கப்படுகின்றன.

இப்பறவைகள் வெப்பமண்டலப் பகுதிகளில் காணப்படுகின்றன. பூச்சிகளையும் பழங்களையும் உணவாகக் கொள்கின்றன. இவற்றின் உணவுப் பழகத்திற்கு ஏற்றவாறு அலகுகள் அகன்றும் கால்கள் வலிமையற்றும் உள்ளன. இப்பறவைகள் விரைந்து பறக்க வல்லனவாக இருந்தாலும் இவை பறக்க விரும்புவதில்லை. இவற்றின் சிறகுகள் மென்மையாக வண்ணமயமாகவும் உள்ளன. ஆண் பறவைகளும் பெண் பறவைகளும் வேறுபட்ட நிறத்தோற்றத்தைக் கொண்டுள்ளன. மரங்களில் உள்ள துளைகளில் கூடு கட்டுகின்றன. 2 முதல் 4 வரை வெள்ளை அல்லது வெளிர் நிற முட்டைகள் இடுகின்றன.

## மேற்கோள்கள்

பகுப்பு:திரோகன்கள்
பகுப்பு:திரோகனிபார்மசு
அஸ்வான்

**அஸ்வான்** (*Aswan*) என்பது தெற்கு எகிப்தில் உள்ள ஒரு நகரமாகும். இது அஸ்வான் மாகாணத்தின் தலைநகரமும் ஆகும். பரப்பரப்பான வணிக மையமாகவும், சுற்றுலா மையமாகவும் உள்ள இந்த நகரானது அஸ்வான் அணையின் வடக்கில், கைரோவிற்கு 590 மைல் தெற்கே நைல் ஆற்றங்கரையில் அமைந்துள்ளது. இந்நகரானது கைரோவிலிருந்து தொடர்ருந்தால் இணைக்கப்பட்டுள்ளது.
  
இந்நகர்ப் புறத்தே பழங்கால எகிப்திய நாகரிகத்தின் சின்னங்கள் பல காணக்கிடைக்கின்றன. இங்குப் பல பழைய கோயில்களின் சிதைவுகள் கண்டுபிடிக்கப்பட்டுள்ளன. இவற்றிலிருந்து இந்நகர் கடந்த 40 நூற்றுண்டுகளாகவேனும் இருந்திருக்க வேண்டும் என்று தெரிகிறது. 16ஆம் நூற்றுண்டில் சலீம் என்னும் துருக்கி சுல்தான் இதைக் கைப்பற்றி இங்கு ஒரு படையணியை நிறுத்தினான். அக்காலத்தில் இங்கு வந்து குடியேறினவர்களுடைய வழித்தோன்றல்களே இப்போது இங்கு மிகுதியாகப் காணப்படுகின்றனர். 19ஆம் நூற்றுண்டின் இறுதியில் ஆங்கிலேயர்கள் எகிப்தியப் படையின் உதவியைக் கொண்டு இந்நகரை ஆக்கிரமித்துக் கொண்டனர். எகிப்திற்கும் சூடானிற்கும் அபிசீனியாவிற்கும் இடையே இது ஒரு முக்கியமான சரக்கு இறக்கேற்றுத்தலமாக விளங்குகிறது.
## மேற்கோள்கள்

பகுப்பு:எகிப்திய நகரங்கள்
டம்போ (2019 திரைப்படம்)

**டம்போ** (**Dumbo**)  என்பது 2019ஆம் ஆண்டு திரைக்கு வந்த அமெரிக்க நாட்டு கற்பனைத் திரைப்படமாகும்.  இந்தத் திரைப்படத்தை இயக்குநர் டிம் புர்டன் இயக்க, எஹ்ரன் க்ரூகர் என்பவர் திரைக்கதை எழுதியுள்ளார். 1941ஆம் ஆண்டு வால்ட் டிஸ்னி நிறுவனத்தால் தயாரிக்கப்பட்ட டம்போ என்ற திரைப்படத்தை 78 ஆண்டுகளுக்கு பிறகு மறு தயாரிப்பு செய்து மார்ச்சு 29, 2019 அன்று உலகம் முழுவதும் வால்ட் டிஸ்னி அனிமேஷன் ஸ்டுடியோஸ் என்ற நிறுவனத்தில் வெளியானது.

இந்த படத்தில், கோலின் பார்ரெல், மைக்கேல் கீட்டன், டேனி டேவிடோ, இவா கிரீன், ஆலன் அர்கின் ஆகியோர் முக்கிய வேடங்களில் நடித்துள்ளனர். இப்படம் பறக்கும் திறன் கொண்ட, பெரிய காதுகளை உடைய குட்டி யானையை சர்க்கஸ் பிண்ணனியையும் மையமாக வைத்து எடுக்கப்பட்டுள்ளது. இந்தியாவில் இவ் திரைப்படம் தமிழ், தெலுங்கு, ஹிந்தி மற்றும் ஆங்கில மொழிகளில் வெளியானது.

## கதைச் சுருக்கம்
நஷ்டத்தில் செல்லும் டேனி டிவிட்டோவின்  சர்க்கஸில் உள்ள பெரிய யானைக்கு புதிதாக ஒரு குட்டி யானை பிறக்கிறது. ஆனால் அந்த யானை குட்டி காதுகள் வித்தியாசமாக தரையைத் தொடும் அளவுக்கு நீண்டுள்ளது. அதனால் அந்த குட்டியணையை யாருக்கும் பிடிக்கவில்லை. அந்த சர்க்கஸில் வேலை செய்யும் கொலின் பரலின் குழந்தைகள் தனிமையில் இருக்கும் குட்டியானைக்கு டாம்போ என்ற பெயர் வைத்து அன்பாக விளையாடி வருகிறார்கள். அப்போது இறகை வைத்து விளையாடும் போது டம்போ காதை சிறகுகளாகப் பயன்படுத்தி பறக்கிறது. இதை மற்றவர்களிடம் சொன்னால் நம்ப மறுக்கிறார்கள்.

ஒருநாள் சர்க்கஸின் போது, டம்போவால் பறக்க முடியும் என்ற  விஷயம் அனைவருக்கும் தெரியவருகிறது. அதன் திறமையை பயன்படுத்தி சர்க்கஸை பிரபல படுத்திக்கின்றனர். சர்க்கஸும் செழிப்பாகிறது. இதை அறிந்த பெரிய சர்க்கஸ் கம்பெனி நடத்தி வரும் மைக்கேல் கீட்டன் டம்போவை எப்படியாவது வாங்க முயல்கிறார். அதை விற்கமறுக்கும் சர்க்கஸ் குழுவினரை கூட்டு தொழில் செய்வதாக சொல்லி டம்போவை வாங்கி அவர் இடத்திற்கு கொண்டு சென்று விடுகிறார். புதிய சர்க்கஸில் ஒரு விபத்து ஏற்படுகிறது. இதில் தன்னுடைய தாய் யானை இருப்பதை டம்போ அறிந்து அங்கு சென்று விடுகிறது. இதை பிரிக்க நினைக்கிறார் மைக்கேல் கீட்டன். இறுதியில் இவரது திட்டம் தோழ்வியடைந்து டாம்போ தனது தாயுடன் சேர்ந்து ஒன்றாக வாழ்ந்தது.

## நடிகர்கள்
* கோலின் பார்ரெல் 
* மைக்கேல் கீட்டன்
* டேனி டேவிடோ
* இவா கிரீன்
* ஆலன் அர்கின்

## மேற்கோள்கள்

## வெளி இணைப்புகள்
* 
* 
* 
* 

பகுப்பு:2019 திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:வால்ட் டிஸ்னி பிக்சர்ஸ் திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:அமெரிக்க கற்பனை திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:2019 ஆங்கிலத் திரைப்படங்கள்
பகுப்பு:ஐமேக்ஸ் திரைப்படங்கள்
மலையடிப்பட்டி குடைவரைக் கோயில்கள்

**மலையடிப்பட்டி குடைவரைக் கோயில்கள்**, தமிழ்நாட்டின் புதுக்கோட்டை மாவட்டம், குளத்தூர் வட்டத்தில் உள்ளது. இங்கு இரு குடைவரைகள் உள்ளன. அதில் ஒன்று சிவனுக்கும் மற்றொன்று அனந்தபத்ம சுவாமிக்கும் அமைக்கப்பட்டள்ளது.

## அமைவிடம்
மலையடிப்பட்டி குடைவரைக் கோயில், புதுக்கோட்டை நகரத்திற்கு வடக்கே 41 கிலோ மீட்டர் தொலைவிலும், திருச்சிராப்பள்ளியிலிருந்து 45 கி.மீ. தொலைவிலும் அமைந்துள்ளது. கி. பி. 9-ஆம் நூற்றாண்டில் நிறுவப்பட்ட இக்குடைவரைக் கோயில், கி. பி. 16-ஆம் நூற்றாண்டு வரை விரிவாக்கப்பட்டது.

## கோயில்கள்
கி. பி. 730 இல் இங்குள்ள மலையைக் குடைந்து வாகீசர் என்று அழைக்கப்படும் சிவனுக்கு கோயில் எழுப்பப்பட்டுள்ளது. இது பல்லவ மன்னன் தந்திவர்மன் காலத்தில் *குவாவன் சாத்தன்* என்னும் முத்தரையரால் குடையப்பட்டதாகும். தமிழ்நாட்டின் மிகப் பழமையான எழுவர் அன்னையர் சிற்பங்கள் இங்கு உள்ளன. பெருமாள் கோயிலானது காலத்தால் சிவன் கோயிலுக்கு பிந்தையதாக கருதப்படுகிறது. இங்குள்ள பெருமாள் கோயில் மூலவர்  அனந்தபத்மசுவாமி, தாயார் கமலவள்ளி நாச்ச்சியார் என்று அழைக்கப்படுகின்றனர். இங்கு நரசிம்மர், திருமாள், அனந்த சயனமூர்த்தி, ஆதிசேசன் ஆகியோரின் சிற்பங்கள் மலையில் செதுக்கபட்டுள்ளன. மூலவர் 15 உயரமாக செதுக்கபட்டுள்ளார். இக்குடைவரைகளுக்கு அருகில் சமணப் படுக்கைகளும் உள்ளன.

## கல்வெட்டுகள்
பூச்சிக்குடியைச் சேர்ந்தவர் ஆவுடையப்ப தேவன் என்பவராவார். இவருக்கு தற்போதைய திருச்சிராப்பள்ளி மாவட்டத்தில் உள்ள திருநெடுங்களத்து விலைமாதுவுடன் உறவு இருந்தது. தேவன் அம்மாதுவின் வீட்டில் இருந்தபோது, அவள்பிராமணர் ஒருவரை வரச்செய்து உறவில் இருந்துள்ளார். இதனால் சினமுற்ற ஆவுடையப்பதேவன் அந்த இருவரையும் வெட்டிக் கொன்றார். பின்னர் அங்கிருந்து மலையப்பட்டிக்குப் புறப்பட்டார். அப்போது அவருக்கு இரு கண்களிலும் பார்வை இழப்பு ஏற்பட்டது. தான் செய்த தவறால் தன் பார்வை பறிபோனதாக கருதி வருந்தினார். தனக்கு பார்வை மீண்டும் வந்தால் தன் வயலை வாகீசருக்கு எழுதிவைப்பதாக வேண்டிக் கொண்டார். அதன் பிறகு பார்வை திரும்பக் கிடைத்தது. அதனால் மகிழ்ந்த ஆவுடையப்ப தேவன் தம் காணியான குடிகாட்டை வாகீசருக்கு எழுதி அதைக் கல்வெட்டாக கோயிலில் பொறித்தார்.  
## போக்குவரத்து வசதிகள்
திருச்சி - கீரனூர் - கிள்ளுக்குடி வழியாக 17 கி.மீ. தொலைவிலும், மற்றொரு பாதையான திருச்சி - துவாக்குடி - பொய்யாக்குடி - அசூர் - செங்கலூர் வழியாகவும் செல்லலாம்.

## மேற்கோள்கள்


## வெளி இணைப்புகள்
* மலையடிப்பட்டி குடைவரைக்கோயில் - காணொளி
* Siva Temple, Mayadipatti
* Malayadipatti Anantha Padmanabhaswamy Temple
*  MALAYADIPATTI ROCK-CUT HINDU TEMPLES

பகுப்பு:புதுக்கோட்டை மாவட்டத்திலுள்ள இந்துக் கோயில்கள்
பகுப்பு:தமிழகத்துக் குடைவரைகள்
ரிப் மலைத்தொடர்

**ரிப் மலைத்தொடர்** (, பெர்பெர்: ⴰⵔⵉⴼ *Arif* or ⴰⵔⵔⵉⴼ *Arrif* or ⵏⴽⵔ *Nkor*) பொதுவாக  மொராக்கோ நாட்டில்  கலாச்சார மண்டலமாக உள்ளது. இது நாட்டின் வட பகுதியில் அமைந்துள்ளது. ரிப் சில வளமான சமவெளிகள் கொண்டு நீண்டுள்ளது. மலைத்தொடருக்கு மேற்கே ஜிப்ரால்ட்டர் நீரிணையும் கிழக்கே மௌலோவியா ஆறும், வடக்கே மத்திய தரை கடலும் மற்றும் தெற்கே ஓர்கா ஆறும் அமைந்துள்ளது. ரிப் என்பதன் பொருள் பெர்பெர் மொழிகளில் கடலோரம் அல்லது நிலத்தின் விளிம்பு என குறிக்கும். 

## மேற்கோள்கள்
பகுப்பு:ஆப்பிரிக்கப் புவியியல்
பகுப்பு:ஆப்பிரிக்க_மலைகள்
மானுவேல் பாலெசுட்டர்

**மானுவேல் பாலெசுட்டர் பாயிக்சு** (*Manuel Ballester Boix*) என்பவர் ஓர் எசுப்பானிய வேதியியலாளர் ஆவார். இவர் 1919 ஆம் ஆண்டு சூன் மாதம் 27 ஆம் தேதியன்று பார்சிலோனாவில் பிறந்தார்.

## வாழ்க்கை வரலாறு

1944 ஆம் ஆண்டு பார்சிலோனா பல்கலைக்கழகத்தில் தன்னுடைய பட்டப் படிப்பை மானுவேல் முடித்தார். முனைவர் பட்டத்தை மத்ரித் நகரத்தில் முடித்த இவர் எசுப்பானிய தேசிய ஆய்வுக் கழகத்தில் ஒரு குழுவை உருவாக்கினார். இவருடைய ஆய்வுகள் பெரும்பாலும் கரிம வேதியியல் மற்றும் வேதி இயக்கவியல் பிரிவுகளில் அமைந்திருந்தன. 1951 ஆம் ஆண்டு ஆர்வார்டு பல்கலைக்கழகத்தில்  தன்னுடைய பயிற்சியையும் இவர் முடித்தார்.  2005  ஆம் ஆண்டு ஏப்ரல் மாதம் 05 ஆம் தேதியன்று இறந்தார்.

## விருது
அறிவியல் மற்றும் தொழில் நுட்பத்திற்காக எசுப்பானியாவில் வழங்கப்படும் ஆதூரிய இளவரசன் விருது 1982 ஆம் ஆண்டு  மானுவேலுக்கு வழங்கப்பட்டது.

## மேற்கோள்கள்

பகுப்பு:1919 பிறப்புகள்
பகுப்பு:2005 இறப்புகள்
பகுப்பு:எசுப்பானிய வேதியியலாளர்கள்
பகுப்பு:கரிம வேதியியலாளர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
கலாலட்சுமி தேவராஜா

**கலாலட்சுமி தேவராஜா** (யூலை 10, 1957 – மார்ச் 28, 2019) ஈழத்தின் சிறுகதை எழுத்தாளர், நாடக நடிகை, நாடக நெறியாளர், சமூக செயற்பாட்டாளர் ஆவார். 1979 இலிருந்து நாடகங்களில் நடித்துவந்த இவர் அவைக்காற்றுகை கழகம், நாடக அரங்கக் கல்லூரி, தேசிய கலை இலக்கியப் பேரவை, மறுமலர்ச்சி மன்றம், நாராய் நாராய் நாடகப் பயணக் குழு என்பவற்றுடன் இணைந்து செயற்பட்டவர். தாயகம் இதழில் அயிராமி, சிவகாமி போன்ற புனைபெயர்களில் இவரது சிறுகதைகள் வெளிவந்துள்ளன.

## வாழ்க்கைச் சுருக்கம்
யாழ்ப்பாண மாவட்டத்தில், பண்டத்தரிப்பில், காலையடி எனும் கிராமத்தில் மாணிக்கவாசகர், தங்கம்மா தம்பதியினருக்கு ஐந்தாவது மகளாகப் பிறந்தார். பண்டத்தரிப்பு மகளிர் உயர் கல்லூரியிலும் பண்டத்தரிப்பு இந்துக் கல்லூரியிலும் கல்வி கற்று உயர்தரக் கல்வியை யாழ்ப்பாணம் இந்து மகளிர் கல்லூரியிலும் நிறைவுசெய்து பட்டப்படிப்பை இலங்கைப் பல்கலைக்கழகத்தின் யாழ்ப்பாண வளாகத்தில் மேற்கொண்டு இளங்கலைப் பட்டத்தைப் பெற்றார். சட்டத்தரணியும் நடிகரும் எழுத்தாளருமான சோமசுந்தரம் தேவராஜாவை காதலித்து பதிவுத் திருமணம் புரிந்து தாலி என்ற மங்கலநாண் அணிந்துகொள்ளாமல் வாழந்தார்.

## கலை வெளிப்பாடுகள்
1979 இல் அவைக்காற்றுக் கலைக் கழகத்தின் சார்பில் க. பாலேந்திராவின் இயக்கத்தில் *ஒரு பாலை வீடு* நாடகத்தில் ஒரு பைத்தியக்காரியாக நடித்தார். தொடர்ந்து முற்றிலும் ஆண்களே நடித்த இலங்கை நாடக அரங்க‍க் கல்லூரி தயாரித்த மௌனகுருவின் *சங்காரம்* நாடகத்தில் சமுதாயம் பாத்திரத்தில் நடித்தார்.

*உறவுகள்* நாடகத்தில் குழந்தை ம. சண்முகலிங்கம், எஸ். ரி. அரசு, சோ.தேவராஜா, கௌரி வரதராஜப்பெருமாள், சிசு நாகேந்திரன் போன்ற கலைஞர்களுடன் இணைந்து நடித்தார். கொழும்பில் அரங்காடிகள் தயாரிப்பில் குழந்தை ம. சண்முகலிங்கத்தின் 'முயலார் முயல்கிறார்' நாடகத்தில் தனது பிள்ளைகளுடன் இணைந்து மயில் பாத்திரத்தில் நடித்தார்.

கம்பகாவைச் சேர்ந்த நாடக‍க் கலைஞரான விஜித் சிங்கின் 'கொள் கரி', 'தூத் தூ' மேடை நாடகங்களிலும் 'மண்டையன்' தொலைக்காட்சி நாடகத்திலும் நடித்தார்.
நாடகங்களில் மாத்திரமன்றி, வி. எம். குகராஜாவின் கதைவசனம், நெறியாள்கையிலும் கே. எம். வாசகரின் மேற்பார்வையிலும் 'கதை இதுதான்' எனும் வீடியோ திரைப்படத்தில் கதாநாயகியாக நடித்தார். பின் ரூபவாகினியில் அருணா செல்லத்துரையின் 'வீடு' என்ற தொலைக்காட்சித் தொடரில் பிரதான பாத்திரத்தில் நடித்தார்.

## சமூக அரசியல் களத்தில்
தனது துணைவருடன் புதிய சனநாயக மார்க்சிச லெனினிசக் கட்சியில் இணைந்து கொண்டார். கொழும்பில் வாழ்ந்தபோது போர் எதிர்ப்புப் போராட்டங்களில் கலந்து கொண்டார். புதிய இடதுசாரி முன்னணியுடன் இணைந்து வட மாகாணசபையிலும், சனநாயக இடதுசாரி முன்னணியின் நாடாளுமன்ற வேட்பாளராகவும் போட்டியிட்டார்.

## வெளிவந்த நூல்கள்
* மகர காவியம் சிறுகதைத் தொகுப்பு 2017
* ரோஜாப்பூ சிறுகதைத் தொகுப்பு 2017
* பூமராங் சிறுகதைத் தொகுப்பு 2017
* கலாலக்ஷ்மி கதைகள் 2021

## மறைவு
இறுதிக் காலத்தில் யாழ்ப்பாணம், பண்டத்தரிப்பு, அரசடி வீதியில் வசித்து வந்த கலாலட்சுமி 2019 மார்ச் 28 இல் காலமானார். அவரது இறுதி வணக்க நிகழ்வு சமயச் சடங்கு எதுவுமின்றி அஞ்சலி நிகழ்வாக இடம்பெற்று சம்பில்துறையி்ல் தகனம் செய்யப்பட்டது.

## மேற்கோள்கள்

* 'அரங்கம்' நாடக அரங்கக் கல்லூரியின் சஞ்சிகை 1981 
* அருணா செல்லத்துரையின் 'வீடு' தொலைக் காட்சி நாடகங்களும் வானொலி நாடகங்களும் 1993
* தாய் வீடு கனடா மாத இதழ் ஏப்பிரல் 2019 ந. இரவீந்திரன் கட்டுரை

## வெளி இணைப்புகள்
*memorial service for kalalaxumi thevarajah 

பகுப்பு:1957 பிறப்புகள்
பகுப்பு:2019 இறப்புகள்
பகுப்பு:ஈழத்து எழுத்தாளர்கள்
பகுப்பு:ஈழத்துக் கலைஞர்கள்
பகுப்பு:ஈழத்து நாடக நடிகர்கள்
பகுப்பு:இலங்கைத் தமிழ்ப் பெண் அரசியல்வாதிகள்